TCAP แนวโน้มกำไรไตรมาส 3/62 ดีขึ้น!
มีการวิเคราะห์กันว่า TCAP  จะสามารถทำกำไรไตรมาส 3/2562 ที่ 2,145 ล้านบาท ดีขึ้น 13% จากไตรมาสก่อน และดีขึ้น 14% จากงวดเดียวกันของปีก่อน
มีการวิเคราะห์กันว่า TCAP  จะสามารถทำกำไรไตรมาส 3/2562 ที่ 2,145 ล้านบาท ดีขึ้น 13% จากไตรมาสก่อน และดีขึ้น 14% จากงวดเดียวกันของปีก่อน
14 ต.ค. 2562

คุณค่าบริษัท
มีการวิเคราะห์กันว่า บริษัท ทุนธนชาต จำกัด (มหาชน) หรือ TCAP  จะสามารถทำกำไรไตรมาส 3/2562 ที่ 2,145 ล้านบาท ดีขึ้น 13% จากไตรมาสก่อน และดีขึ้น 14% จากงวดเดียวกันของปีก่อน
โดยสินเชื่ออาจดีขึ้นเพียงเล็กน้อยทำให้คาดรายได้ดอกเบี้ยสุทธิค่อนข้างทรงตัว ด้านรายได้ที่มิใช่ดอกเบี้ยคาดจะเติบโตได้ราว 3% จากไตรมาสก่อน เนื่องจากในไตรมาสนี้มีปันผลรับจาก THANI เข้ามาหนุน
สำหรับค่าใช้จ่ายในการดำเนินงานคาดว่าจะลดลง 9% จากไตรมาสก่อน หลังไตรมาสก่อนมีการบันทึกสำรองค่าใช้จ่ายพนักงานเข้ามาราว 755 ล้านบาท ขณะที่ในไตรมาสนี้กลับมาสู่ระดับปกติ ด้านค่าใช้จ่ายสำรองหนี้คาดปรับเพิ่มขึ้นราว 10% จากไตรมาสก่อน แม้คาดว่าคุณภาพหนี้ไม่ได้แย่ลง แต่ด้วยรายได้รวมที่สูงขึ้นอาจทำให้ธนาคารเพิ่มสำรองได้
นอกจากนี้คาดกำไรปี 2562 ที่ 8,229 ล้านบาท โดยประมาณการดังกล่าวยังไม่รวมกำไรจากการขายเงินลงทุนใน TBANK ซึ่งหากเสร็จสิ้นในปี 2562 อาจมีการบันทึกกำไรเข้ามาราว 1-1.5 หมื่นล้านบาท
ขณะที่ในปี 2563 หลังจากการโอน TBANK ออกไปแล้ว TCAP จะกลายเป็น Holding Company ที่มีการถือหุ้นใน TMB มากกว่า 20% และมีบริษัทย่อยอื่น ๆ เช่น TNI, TNS, TSAMC, THANI, MBK, PRG ฯลฯ ซึ่งในการประเมินเบื้องต้นมองกำไรสุทธิลดลงราว 8% จากประมาณการปัจจุบัน
อย่างไรก็ตาม TCAP มีแผนจะซื้อหุ้นคืนในจำนวนไม่เกิน 97 ล้านหุ้น ซึ่งจะทำให้จำนวนหุ้นลดลงราว 7% ถ้าการซื้อหุ้นคืนทำได้ตามแผนจะทำให้ผลกระทบต่อ EPS น้อยลงจนไม่มีนัยสำคัญ
ทั้งนี้ทางนักวิเคราะห์ บล.ทรีนีตี้ รอการปรับราคาเป้าหมาย โดยในเบื้องต้นเราคำนวณมูลค่าของบริษัทย่อยที่บริษัทถือภายหลังการปรับโครงสร้างที่ 61 บาท นอกจากนี้ TCAP ยังเตรียมจ่ายเงินปันผลพิเศษอีก 4 บาท จึงคงคำแนะนำ “ซื้อ” ราคาเป้าหมาย 67 บาท/หุ้น
…
ผู้ถือหุ้นรายใหญ่
รายชื่อกรรมการ